**Referat af bestyrelsesmøde onsdag d. 26. juni 2013**

Fraværende: ingen

**Orientering:**

Bestyrelsen startede som sædvanligvis med en havevandring. Det så godt ud mange steder i forhold til at få klippet hækken op til Sankt Hans. Der dog få steder hvor bestyrelsen har noteret sig, at der bør ske noget: Have 55, 95, 101, 125, 126, 129 har ukrudt udenfor/under hækken, samt hjørner hos dem, der har hjørnegrunde. Have 125 og 126 mangler desuden at få klippet hæk, og have 99 og 125 mangler en havelåge.

Formanden beretter:

1. Have 95 og 133 er blevet solgt, og have 5 er blevet vurderet.
2. Der er sat to nye containere op til køkkenaffald. Det skulle gerne være med til at lette presset fra de andre containere, så der ikke henstilles affald på pladsen. Hermed er de to pap-containere flyttet hen ved siden af glas-containeren.
3. Der har været formandsmøde i kredsen vedrørende kloakering. Der er dog intet nyt vedrørende økonomi, men der er planlagt et budgetmøde d. 2. september. Det er ikke bestemt, men det agtes at en kommende betaling skal foregå via et solidaritetsprincip, så alle betaler samme beløb til udgiften vedrørende kloakering. Fra havelågen skal man selv betale for resten. Der er fremsat et forslag om at udvide bebyggelsesgraden, i forbindelse med krav om kloakering, men der er stadig intet vedtaget.
4. Aktivitetsudvalget havde et vellykket arrangement med Sankt Hans på P-pladsen. Vi vil gerne benytte lejligheden til at sige tak for et godt arrangement. Hvis man vil se billeder mm. Fra aftenen kan man via hjemmesiden, finde linket til Facebook.
5. Petanque-bane-ideen videretænkes, om hvor på violvej den skal ligge. Det vurderes, om den vil blive brugt nok.

Bestyrelsen har besluttet at lave en fællesarbejdsdag lørdag d. 24. august, med afsluttende øl og sandwich. Mere info herom følger senere.

På vegne af bestyrelsen